— 124 — 



og Poa annua — et lille Selskab, der lige saa godt kunde være 

 antruffet i en Kvangaard i Bygden; nu stod de her paa Hamren 

 sammen med de sædvanlige Hammerplanter: Sedum rhodiola? 

 Armeria, Oxyria o. s. v. 



Fra Bordø har jeg Optegnelser om, at der paa Holgafjæld 

 var en usædvanlig rig Blomsterplantevegetation lige under Toppen 

 paa den mod Sydvest vendende Side (c. 475 M. o. H.), og at det 

 rimeligvis skyldtes Søfuglenes Exkrementer; her voxede bl. a. Pirola 

 minor i Blomst i kraftige Exemplarer, medens der ellers paa Fær- 

 øerne kun er fundet smaa forkrøblede og sterile Individer af den. 



Naar man i Baad færdes mellem Øerne, lægger man ofte Mærke 

 til de blaagrønne Partier af Urer og Lier, og altid kan man være 

 overbevist om, at det er den af Søfugle gødede Festuca rubra, som 

 er Skyld deri. Saaledes sés de f. Ex. meget tydelig paa Nord- 

 spidsen af Kunø (Nakken). 



Det er ikke blot de nævnte klippebeboende Søfugle, som virker 

 paa Vegetationen; ogsaa Edderfugle (Somateria mollissima), der 

 paa nogle Steder yngler i Kolonier paa Smaaøer, øver en vis Ind- 

 flydelse paa Plantedækkets Sammensætning. Paa Elolmene ved 

 Kirk eb ø paa Strømø voxer saaledes bl. a. Melandrium rubrum i 

 stor Mængde og frodige Exemplarer af Cochlearia officinalis. 



B. Kulturformationer. 



J. Bernât sky (1904, p. 5) definererer Kulturformationer som 

 „saadanne, hvis Elementer ikke har indfundet sig ad naturlig Vej, 

 men kunstig er blevne indplantede" ; det vil sige en Kornmark, en 

 Plantage o. s. v. Jeg tager Begrebet Kulturformation lidt videre, 

 idet jeg hertil ogsaa regner Formationer, som har indfundet sig 

 ad naturlig Vej paa Kulturland, og som holdes vedlige ved Menne- 

 skets Virksomhed i en Tilstand, der ikke vilde kunne vedblive, hvis 

 de -blev fuldstændig overladte til dem selv. Den færøske Hjemme- 

 mark, den saakaldte Bø, om hvilken der i det efterfølgende vil blive 

 Tale, er et Exempel paa denne Slags Kulturformationer; og hertil 

 maa ogsaa regnes Ukrudtsvegetationen i Haver og omkring Huse. 



Studiet af Kulturformationer har den Fordel fremfor Studiet af 

 de naturlige Formationer, at man mere sikkert kender Udviklings- 

 historien; saaledes ogsaa for Færøernes Vedkommende, hvor vi ved 

 Behandlingen af de naturlige Formationer har maattet nøjes med 

 at ane eller gætte den stedfundne og stedfindende Udvikling, medens 



